[{"text_idx": "#000000", "text": "\"\u201cMaksuku\u0308u\u0308ru kaotamine ja rikastele raha juurde andmine ta\u0308hendab, et veel rohkem asju ja\u0308a\u0308b riigis tegemata.\""}, {"text_idx": "#000001", "text": "\u201cSaan siit sellised aianduse ABC-to\u0303ed ka\u0308tte, nagu na\u0308iteks mulla pH ma\u0308a\u0308ramine ja kuidas mulda neutraliseerida, et aiataimed paremini kasvaksid. Kogukonnaaias aktiivselt toimetades on neid teadmisi va\u0308ga vaja,\u201d to\u0303des Po\u0303hjala tehase hoovis tegutseva kogukonnaaia u\u0308ks eestvedajatest Kristiina S\u030cpongolts linnaaednikele suunatud koolitustesarjast."}, {"text_idx": "#000002", "text": "Selleks, et kogukonnaaedade eestvedajad oma aiandusteadmisi veelgi ta\u0308iendada saaksid, korraldab linn tasuta aianduskoolitusi. O\u0303ppetundides omandatakse nooremaedniku baasteadmised ja saadakse koolituse la\u0308bimise kohta ka tunnistus \u2013 juhul kui kaheksast sel kevadel ja su\u0308gisel toimuvast koolitusest la\u0308bitakse va\u0308hemalt kuus. Kokku on o\u0303ppekava maht 32 tundi, millest pool keskendub teooriale, teine pool aga praktikale. \u201cMulle meeldib, et meie o\u0303petajad on va\u0308ga pa\u0308devad ja me saame siit head ta\u0308ienduso\u0303pet,\u201d so\u0303nas S\u030cpongolts, kes osales ka 22. mail Tallinna kopli ametikoolis toimunud ja ja\u0308rjekorras juba kolmandal koolitusel. \u201cKuna tegemist on ta\u0308iskasvanuharidusega, siis tulevad siia need, kes on asjast huvitatud. Niimoodi omandatakse materjali hoopis paremini, nagu ma isiklikust kogemusest va\u0308ga ha\u0308sti tean.\u201d"}, {"text_idx": "#000003", "text": "Kui varasemates tundides on tegeletud aiataimede tundmao\u0303ppimise ja paljundamise, samuti nende ajaloo ja ka pa\u0308randtaimedega, siis seekordses loengus keskenduti aiapidaja jaoks ehk u\u0308hele ko\u0303ige olulisematest teemadest \u2013 nimelt m u l l a saladustele. S\u030cpongoltsi so\u0303nul puutus ta sama teemaga kokku aastaid tagasi. Kuna toona isiklik kogemus ja praktiline va\u0308ljund puudusid, siis jooksis kogu o\u0303pitu lihtsalt mo\u0308o\u0308da ku\u0308lgi maha. Nu\u0308u\u0308d olevat olukord ta\u0308nu kodu la\u0308hedal tegutsevale kogukonnaaiale ta\u0308iesti teistsugune. \u201cKui on ikka reaalne eesma\u0308rk aeda teha, siis omandab ko\u0303ik o\u0303pitu uue ta\u0308henduse ja seostub pa\u0308riseluga,\u201d kinnitas S\u030cpongolts."}, {"text_idx": "#000004", "text": "\u201cSaan siit sellised aianduse ABC-to\u0303ed ka\u0308tte, nagu na\u0308iteks mulla pH ma\u0308a\u0308ramine. Vo\u0303i siis see, kuidas mulda neutraliseerida. Kogukonnaaias aktiivselt toimetades on selliseid teadmisi va\u0308ga vaja.\u201dPo\u0303hjala tehase hoovis tegutseva linnaaednikuga no\u0303ustus ka seni ko\u0303ikidel koolitustel osalenud Brigitt. \u201cVa\u0308ga ta\u0308nuva\u0308a\u0308rne, et selline koolitus on ellu kutsutud ja annab nii olulisi teadmisi. Mulle tundub, et ko\u0303ik, kes siia tulevad, saavad siit ka midagi olulist kaasa vo\u0303tta,\u201d u\u0308tles ta."}, {"text_idx": "#000005", "text": "Kopli ametikoolis poolteist tundi kestnud loengut kuulasid aiandushuvilised to\u0303epoolest suure huviga, esitades o\u0303hinaga ku\u0308simusi. Ko\u0303ik 23 klassikohta olid ho\u0303ivatud (selgituseks: viimase ehk 24. istekoha ta\u0308itis ka\u0308esoleva artikli autor), kusjuures kuulajate seas vo\u0303is na\u0308ha nii noori kui ka vanu aiaso\u0303pru. Soolisest tasakaalust kogukonnaaianduses siiski veel ra\u0308a\u0308kida ei saa, sest u\u0308heksateistku\u0308mne naise ko\u0303rval oli neli meesterahvast. \u201cAga hea, et niigi palju,\u201d leidis Tallinna linnaaianduse koordinaator Maria Derlo\u0303s\u030c."}, {"text_idx": "#000006", "text": "Derlo\u0303s\u030ci so\u0303nul on huvi koolituste vastu olnud kogu aeg aktiivne. \u201cMeie eesma\u0308rk on jagada alustavatele kogukonnaaia entusiastidele olulisi aiandusteadmisi. Eks neid o\u0303pib kindlasti ka praktilise to\u0308o\u0308 ka\u0308igus, aga kui sa ikkagi pa\u0308riselt ei tea, miks mingi taim ei kasva vo\u0303i kiduma la\u0308heb, siis on ma\u0308rksa raskem edukalt aeda pidada.\u201d"}, {"text_idx": "#000007", "text": "Oluline on Derlo\u0303s\u030ci so\u0303nul seegi, et linnaaedade eestvedajatele jagatud teadmised antakse edasi kogukonnale, mis avaldub loodetavasti u\u0308ha saagikamate ja kaunimate kogukonnaaedadena linnas. \u201cVa\u0308ga ro\u0303o\u0303mustav on, et kohale on tulnud ha\u0308sti eriilmeliste kogukonnaaedade esindajad. Meil on siin nii Vanalinna, Kadrioru, Mustama\u0308e, Va\u0308ike-O\u0303isma\u0308e, samuti No\u0303mme ja Lasnama\u0308e aedade inimesed. Seega on kogukonnaaedade eestvedajad kohal ko\u0303igist linnaosadest u\u0308le terve pealinna.\u201d"}, {"text_idx": "#000008", "text": "Oma o\u0303pilastega oli rahul ka o\u0303ppekava koostamist ja koolitust la\u0308bi viinud Kopli ametikooli o\u0303petaja Heli Molok, kelle so\u0303nul on nii innukaid aiapidajaid lausa lust o\u0303petada. \u201cNa\u0308ha on, et ko\u0303ik o\u0303ppes osalejad on varem juba aiandusega tegelenud,\u201d kinnitas ta. \u201cO\u0303pilasi on ku\u0308ll palju, aga kui ko\u0303ik on motiveeritud ja to\u0303elised huvilised, siis saab ka o\u0303petaja sellest teatud mo\u0303ttes hoogu juurde. Usun, et need na\u0308puna\u0308ited, mis siin jagatakse, kuluvad igati marjaks a\u0308ra.\u201d"}, {"text_idx": "#000009", "text": "Pa\u0308rast teoreetilist loenguosa toimus praktiline to\u0308o\u0308, mille ka\u0308igus osalejad oma kogukonnaaiast kaasa vo\u0303etud mulla pH-d ja lo\u0303imist ma\u0308a\u0308rasid. Eesma\u0308rk oli teada saada, kas on vaja midagi mullakvaliteedi parandamiseks ette vo\u0303tta, et aiataimed ja -saadused linnaaedades jo\u0303udsamalt kasvaksid. \u201cSee muld on nii orgaanikarikas, et ehk peaks isegi pisut liiva vo\u0303i midagi sellelaadset lisama. Ikka selleks, et hapnik paremini la\u0308bi pa\u0308a\u0308seks,\u201d andis kutseo\u0303petaja Po\u0303hjala tehase linnaaiast toodud mullaproovi kohta Kristiine S\u030cpongoltsile no\u0303u."}, {"text_idx": "#000010", "text": "Moloki so\u0303nul mo\u0303jub taimedega tegelemine teraapiliselt ja rahustavalt. Lisaks annab kogukonnaaiandusega tegelemine vo\u0303imaluse tutvuda kohalike elanikega ning jagada oma kogemusi ja teadmisi teiste aiandushuvilistega. Suur ro\u0303o\u0303m on kindlasti ka aiasaadustest, mis on kasvanud oma ka\u0308tega mulda pandud seemnest. \u201cKastiaiandusega tegelemine pakub lusti ja ro\u0303o\u0303mu lastele ning on linnas oluline looduse ja keskkonna tundmao\u0303ppimisel,\u201d lausus ta."}, {"text_idx": "#000011", "text": "Ka\u0308esoleval aastal toetab linn ligi 100 000 euroga kahteku\u0308mmend u\u0308hte juba olemasolevat kogukonnaaeda. Lisaks rajatakse selle eest ka kolm uut kogukonnaaeda, tehakse juurde kuus erihariduse o\u0303ppeaeda ning toetatakse u\u0308ldist linnaaianduse u\u0308rituste programmi. Kolmest uuest kogukonnaaiast kaks asuvad Po\u0303hja-Tallinnas, u\u0308ks aga Lasnama\u0308el Tondi-raba pargis. Juurde tuleb 29 uut o\u0303ppeaeda linnale kuuluvates asutustes."}, {"text_idx": "#000012", "text": "Praeguseks tegutseb pealinnas ligemale 160 linnaaeda, mille harimisel lo\u0308o\u0308b kaasa u\u0308le 20 000 rohena\u0308pust linnaelaniku. Nende seas tegutseb ka\u0308esoleva aasta lo\u0303puks juba 33 kogukonnaaeda, va\u0308hemalt u\u0308ks selline on avatud igas linnaosas. Lisandub veel 58 linnaasutust, kes on hakanud toetuste baasil endale linnaaedasid rajama ja neid harima, ja 13 o\u0303ppeaeda eraharidusasutustes."}, {"text_idx": "#000013", "text": "Mida kursusel \u201cRoheaiandus linnaaedades\u201d o\u0303ppida saab?"}, {"text_idx": "#000014", "text": "\u2022 Koos Kopli ametikooli ja keskkonna- ja kommunaalametiga on valminud kogukonnaedade aednikele o\u0303ppekava \u201cRoheaiandus linnaaedades\u201d.\u2022 Koolitustel o\u0303pitakse tundma mulla kui taimekasvualuse isea\u0308rasusi ja omadusi, aiataimede kasvatamise ja hooldamise vo\u0303imalusi kastiaias, pa\u0308randtaimede va\u0308a\u0308rtusi ja kasvatamise vo\u0303imalusi linnas, permaaianduse po\u0303himo\u0303tteid, taimekahjustajate ennetamise vo\u0303imalusi, marjakultuuride kasvatamist ning kompostimise nippe ja talveku\u0308lvide tegemist.\u2022 Koolitust viivad la\u0308bi oma ala eksperdid, aiandusspetsialistid ja praktikud.\u2022 O\u0303ppekava on koostatud linnaaianduse huvilistele ja teistele linnakodanikele, su\u0308titamaks huvi aianduse ja toidukasvatamise vastu linnas.\u2022 Loe o\u0303ppekava kohta la\u0308hemalt siit: "}, {"text_idx": "#000016", "text": "NB! Kommentaarid on avaldatud lugejate poolt. Kommentaare ei toimetata. Nende sisu ei pruugi u\u0308htida toimetuse seisukohtadega. Kui ma\u0308rkad sobimatut postitust, teavita sellest moderaatoreid vajutades linki \u201cSobimatu\u201d!"}, {"text_idx": "#000017", "text": "1. Kommentaaride avaldamine ja vastutus."}, {"text_idx": "#000018", "text": "Pealinna kommentaarikeskus on tehniline vahend, mis vo\u0303imaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada."}, {"text_idx": "#000021", "text": "sisaldavad isikuandmeid (isikukood, info isiku tervisliku seisundi kohta, kodune aadress, telefoninumber);\non kirjutatud teise isiku nime all;\nsisaldavad teemava\u0308liseid linke, spa\u0308mmi ja reklaami;\nsisaldavad ebatsensuursed va\u0308ljendusi ja labasusi;\nkutsuvad u\u0308les narkootikumide vo\u0303i relvade kasutamisele;\non kirjutatud vo\u0303o\u0303rkeelsena vo\u0303i mitte ladina ta\u0308hestikus."}, {"text_idx": "#000024", "text": "avaldab isiklikku arvamust koos po\u0303hjendusega\narvustab inimeste mo\u0303tteid, mitte isikuid endid\nkommenteerib artikli tugevaid ja no\u0303rku ku\u0308lgi\naustab kommentaaride kirjutajaid ja lugejaid"}, {"text_idx": "#000025", "text": "4. Teata sobimatust kommentaarist. Notice-and-take-down.\nSobimatu kommentaari avastamisel palume sellest teavitada. Selleks on iga kommentaari ku\u0308ljes nupp \u201cTeata sobimatust kommentaarist\u201d. Pealinn la\u0308htub kommentaaride ja\u0308lgimisel notice-and-take-down printsiibist \u2013 kasutajat kutsutakse u\u0308les halvast kommentaarist teatama (notice), toimetus vaatab laekunud teateid ja reageerib vastavalt kommentaari kustutades (take-down) vo\u0303i heaks kiites. Toimetus ja\u0308lgib laekuvaid teateid regulaarselt ja ko\u0303rvaldab reegleid eiravad kommentaarid esimesel vo\u0303imalusel. Esmaja\u0308rjekorras tegeletakse kasutajaid isiklikult puudutanud kommentaaridega."}, {"text_idx": "#000026", "text": "\"Kui mind taheti esimest korda vangi panna, sain aru, et aitab, nu\u0308u\u0308d peab see jama lo\u0303ppema.\" Kolme HEV noore lugu"}, {"text_idx": "#000028", "text": "Toidupa\u0308a\u0308stmise pa\u0308ev: kas teadsid, et kilo s\u030cokolaadi tootmiseks kulub u\u0308le 17 000 liitri vett"}, {"text_idx": "#000030", "text": "Abilinnapea Joosep Vimm: iga asjalikult tegutsev ettevo\u0303tja toob linnale kasu"}, {"text_idx": "#000031", "text": "Lasnama\u0308e korraldab novembrikuus korteriu\u0308histute lehekottide tasuta a\u0308raveo"}, {"text_idx": "#000032", "text": "Aegade suurim kriisio\u0303ppus Crevex2023 stardib Muugal sireenide ja ohuteavituse saatel"}, {"text_idx": "#000034", "text": "Linn vo\u0303tab fookusesse parema ligipa\u0308a\u0308setavuse tagamise puuetega inimestele"}, {"text_idx": "#000035", "text": "Botaanikaaia loodusring kutsub lapsi taimetarkusi koguma"}, {"text_idx": "#000036", "text": "Oktoobris vurab Tallinnas prooviso\u0303idule vesinikubuss, ehitamisel ka uued vesinikutanklad"}, {"text_idx": "#000037", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]